કોંગીના ઘરમાં આગ લાગી છે અને કુંવરજી બાવળિયા અને જાવિદ મોહમદ પિરઝાદા સહિતના ટોચના નેતાઓએ ખુલ્લંખુલ્લા તેમની નારાજગી વ્યકત કરી છે ત્યારે કોંગીનું ઘર શાંત કરવા પ્રભારી તથા રાહુલ ગાંધીના ખાસમ ખાસ રાજીવ સાતવ, પ્રદેશ કોંગ્રેસ પ્રમુખ અમિત ચાવડા, પરેશ ધાનાણી, હર્ષદ રિબડીયા સહિતના ટોચના નેતાઓ આગામી ર૯ તારીખે રાજકોટ આવી રહ્યા છે. રાજકોટમાં સત્તાવાર રીતે તેમનો કાર્યક્રમ ખેડૂતલક્ષી રહેશે. પરંતુ ખરા અર્થમાં તેઓ કોંગ્રેસનૂં ઘર ઠીકઠાક કરવા આવી રહ્યા છે. કારણ કે એક તરફ બાવળિયાએ લગભગ ભાજપમાં જવાનું મન બનાવી લીધું છે ત્યારે પક્ષ માટે ડેમેજ મેનેજમેન્ટ શું થાય એ અંગે જમીની હકિકતો તપાસશે.